'क्लाइमिङ ट्याम्पेचर्स, टप अफ द वर्ल्ड' प्रदर्शन
शान्ता नेपालीको निर्देशनमा बनेको वृतचित्र 'क्लाइमिङ ट्याम्पेचर्स, टप अफ द वर्ल्ड' देखाउँदै 'नेपाल मानव अधिकार अन्तर्राष्ट्रिय चलचित्र महोत्सव' सुरु भएको छ ।
काठमाडौँ — शान्ता नेपालीको निर्देशनमा बनेको वृतचित्र 'क्लाइमिङ ट्याम्पेचर्स, टप अफ द वर्ल्ड' देखाउँदै 'नेपाल मानव अधिकार अन्तर्राष्ट्रिय चलचित्र महोत्सव' सुरु भएको छ ।मानव अधिकार चलचित्र केन्द्रको आयोजनामा 'जलवायु परिवर्तन र पर्यावरण न्याय'को नारासहित पुस ३ देखि सुर भएको यो महोत्सव ६ सम्म चल्नेछ । १० औं संस्करणमा २५ देशका ६४ फिल्म, वृत्तचित्र र एनिमेसन देखाइँदैछन् ।  'क्लाइमिङ ट्याम्पेचर्स, टप अफ द वर्ल्ड'मा भने जलवायु परिवर्तनले हिमाली भेगमा मानिसहरुमा पारेको प्रभावलाई देखाइएको थियो । शान्ता निर्देशित वृतचित्र हेर्न पर्यटन वोर्डको हल भरिएको थियो । महोत्सवमा निर्देशक अविनाश विक्रम शाह, भारतीय लेखक/निर्देशक अनिर्वाण भट्टचार्य, कोरियाका मावन अधिकार अभियान्ता तथा महोत्सव निर्देशक सु–ली दिलबर र इजरायलका लेखक/निर्देशक ओश्रा स्वार्ज रेम निर्णायक छन् । छनौट गरिएका फिल्ममध्ये उत्कृष्ट चार फिल्मले अवार्ड प्राप्त गर्नेछ भने उत्कृष्ट नेपाली महिला निर्देशकलाई पनि अवार्ड प्रदान गरिनेछ । महोत्सवमा 'लुकेरा बसेका कथाहरुलाई कसरी वृत्तचित्रमा प्रस्तुत गर्ने ?' शीर्षकमा मास्टरक्लास हुनेछ । निर्देशक भट्टचार्यले मास्टरक्लास दिने भएका हुन् । त्यस्तै मानव अधिकारकर्मी, जलवायुसम्बधी विज्ञ, चलचित्रकर्मीहरुसँग अन्तरक्रिया पनि गरिने बताइएको छ । 